S-1144/2011

Mál þetta, sem tekið var til dóms 16. nóvember síðastliðinn var höfðað með þremur ákæruskjölum lögreglustjórans á höfuðborgarsvæðinu. Fyrsta ákæran er dagsett 9. ágúst síðastliðinn og er á hendur öllum ákærðu: P-kk-þgf M-kk-þgf Þ-kk-þgf, kt. 000000-0000, Hverfisgötu 82, A-kk-þgf M-kk-þgf Þ-kk-þgf, kt. 000000-0000, Lækjarvaði 2 og M-kvk-þgf L-x-x L-x-x, kt. 000000-0000, Njálsgötu 65, öllum í Reykjavík, „fyrir eftirtalin brot framin á árunum 2009, 2010 og 2011:

I.

Á hendur P-kk-þgf M-kk-þgf, A-kk-þgf M-kk-þgf og M-kvk-þgf L-x-x L-x-x:

1. Fyrir þjófnað með því að hafa í félagi fimmtudaginn 4. nóvember 2010 í versluninni Elko, Lindum í Kópavogi, stolið Blue ray Samsung spilara að andvirði kr. 79.995.

Telst þetta varða við 244. gr. almennra hegningarlaga nr. 19, 1940.

II.

Á hendur P-kk-þgf M-kk-þgf og M-kvk-þgf L-x-x L-x-x:

2. Fyrir þjófnað, með því að hafa í félagi laugardaginn 20. nóvember 2010 í versluninni Olís Norðlingaholti í Reykjavík, stolið skafmiðastandi sem innihélt 656 skafmiða að andvirði kr. 123.500.

Telst þetta varða við 244. gr. almennra hegningarlaga nr. 19, 1940.

III.

Á hendur P-kk-þgf M-kk-þgf og A-kk-þgf M-kk-þgf:

3. Fyrir þjófnað með því að hafa í félagi aðfaranótt laugardagsins 19. júní 2010 brotist inn í geymsluskúr við bensínstöð Skeljungs við Gylfaflöt 1 í Reykjavík, með því að saga í sundur lás á hurð á geymsluskúrnum og stolið þaðan 8 gaskútum.

4. Fyrir þjófnað með því að hafa aðfaranótt mánudagsins 28. febrúar 2011, í auðgunarskyni og í félagi við Ó-kk-þf F-kk-þf B-kk-þf og S-kvk-þf L-kvk-þf B-x-x brotist inn í íþróttamiðstöðina að Varmá, Spóahöfða 21 í Mosfellsbæ, með því að spenna upp útidyrahurð á húsinu og stolið þaðan peningakassa sem innihélt 2.000,- kr. í peningum.

Telst þetta varða við 244. gr. almennra hegningarlaga nr. 19, 1940 er varðar ákærulið III. 3 og 4.

5. Fyrir gripdeild með því að hafa í félagi sunnudaginn 23. maí 2010 við bensínstöð Skeljungs í Hlíðarsmára í Kópavogi dælt eldsneyti að andvirði kr. 11.569 á bifreiðina MP-217 og ekið burt án þess að greiða fyrir eldsneytið, en ákærði A-kk-nf M-kk-nf dældi eldsneytinu og P-kk-nf M-kk-nf keyrði bifreiðina.

Telst þetta varða við 245. gr. almennra hegningarlaga nr. 19, 1940.

6. Fyrir eignaspjöll og lögreglusamþykktarbrot, með því að hafa aðfaranótt miðvikudagsins 4. maí 2011 í félagi við Ó-kk-þf F-kk-þf B-kk-þf og S-kvk-þf L-kvk-þf B-x-x, í sundlauginni á Varmá í Mosfellsbæ, farið heimildarlaust inn á svæði sundlaugarinnar með því að brjóta upp lás á hlið laugarinnar og brotið gler á sundlaugarbakkanum og gert þarfir sínar í sundlauginni svo að tjón hlaust af.

Telst þetta varða við 1. mgr. 257. gr. almennra hegninarlaga nr. 19, 1940 og 2. mgr. 3. gr., 4. gr. og 9. gr., sbr. 32. gr. reglugerðar um lögreglusamþykktir nr. 1127, 2007, sbr. 6. gr. laga um lögreglusamþykktir nr. 36, 1988.

IV.

Á hendur P-kk-þgf M-kk-þgf í félagi við R-kk-þf H-kk-þf Í-kk-þf:

7. Fyrir, þjófnað, og skjalabrot, með því að hafa í félagi laugardaginn 16. júlí 2011 stolið skráningarmerkjunum af bifreiðinni HZ-M76 við bílasölu Heklu að Klettshálsi 2 í Reykjavík og í blekkingarskyni og heimildarleysi fest það á bifreiðina YV-D67, sem R-kk-nf hafði tekið í heimildarleysi deginum áður, síðan ekið bifreiðinni sem leið lá að verslun Ellingsen að Fiskislóð 1 og farið heimildarlaust inn á svæði verslunarinnar og stolið hjólhýsi af gerðinni Travel King með skráningarnúmerið NR-263 að verðmæti kr. 2.900.000,- milljónir, en ákærðu höfðu sagað í sundur hengilás til að koma bifreiðinni að hjólhýsinu. Að því búnu haldið sem leið liggur að Hellu og síðan að Flúðum þar sem ákærðu voru handteknir inn í hjólhýsinu.

Telst þetta varða við 157. gr. og 244. gr. almennra hegningarlaga nr. 19, 1940.

V.

Á hendur P-kk-þgf M-kk-þgf:

8. Fyrir tilraun til þjófnaðar með því að hafa aðfaranótt fimmtudagsins 18. febrúar 2010 í félagi við A-kk-þf G-kk-þf B-x-x og í auðgunarskyni reynt að brjótast inn í lyfjaverslunina Lyf og heilsu við Aðalgötu 8 í Ólafsfirði, með brjóta þar upp glugga á hurð en farið á brott þegar þjófavarnarkerfi fór í gang.

9. Fyrir þjófnað með því að hafa mánudaginn 9. ágúst 2010 í versluninni Hagkaup Skeifunni í Reykjavík stolið Phillips rakvél að verðmæti kr. 9.990.

10. Fyrir þjófnað með því að hafa fimmtudaginn 26. ágúst 2010 í félagi við óþekktan aðila farið heimildarlaust inn á umráðasvæði Eimskips Klettagörðum 1 við Sundahöfn í Reykjavík og stolið þaðan 4 gaskútum, en kútarnir fundust í bifreiðnni MX-132 við Dalveg í Kópavogi.

11. Fyrir þjófnað með því að hafa á tímabilinu frá lok árs 2009 fram í byrjun árs 2010 í versluninni 66 N° við Miðhraun 11 í Hafnarfirði, stolið þremur lögreglusamfestingum samtals að andvirði kr. 162.180.

12. Fyrir þjófnað með því að hafa á árinu 2009 á lögreglustöðinni við Hverfisgötu 115 í Reykjavík, stolið lögregluhúfu, en húfan fannst við leit á heimili ákærða þann 14. febrúar 2011.

Teljast brotin í ákærulið V. 8-12 varða við 244. gr. almennra hegningarlaga nr. 19, 1940 og sbr. 20. gr. er varðar ákærulið nr. V. 8.

13. Fyrir gripdeild með því að hafa laugardaginn 5. mars 2011 í verslun Húsasmiðjunnar Grafarholti í Reykjavík tekið Kitchen aid hrærivél að andvirði kr.79.890,- og farið út með hana um neyðardyr og inn í timburport og horfið á braut á bifreið með vélina án þess að greiða fyrir hana.

14. Fyrir gripdeild með því að hafa fimmtudaginn 10. mars 2011 í verslun Byko við Skemmuveg 4 í Kópavogi tekið tvær Kitchen aid hrærivélar samtals að verðmæti kr. 169.980,- og farið með þær framhjá kassa verslunarinnar án þess að greiða fyrir þær.

Teljast brotin varða við 245. gr. almennra hegningarlaga nr. 19, 1940 er varða ákærulið V. 13 og 14.

IV.

Á hendur ákærða P-kk-þgf M-kk-þgf fyrir umferðarlagabrot, með því að hafa:

15. Þriðjudaginn 2. mars 2010 ekið bifreiðinni MF-262 án þess að hafa ökuskírteini meðferðis og á svæði sem ekki var ætlað umferð ökutækja, á móts við Háholt og Skólabraut í Mosfellsbæ, þar sem lögregla stöðvaði aksturinn.

Telst þetta varð við 1. mgr. 48. gr. og 5. gr a., sbr. 1. mgr. 100. gr. umferðarlagar nr. 50, 1987.

16. Aðfaranótt föstudagsins 12. mars 2010 ekið bifreiðinni MF-262 undir áhrifum áfengis (vínandamagn í blóði 1,73‰), frá Lækjarvaði í Reykjavík að Æsufelli 6, þar sem akstri lauk.

Telst þetta varða við 1. mgr., sbr. 3. mgr., 45. gr., sbr. 1. mgr. 100. gr., umferðarlaga nr. 50, 1987, sbr. 1. gr. laga nr. 48, 1997.

17. Miðvikudaginn 21. maí 2010 ekið bifreiðinni MX-132 án þess að hafa ökuskírteini meðferðis og eigi gefið stefnuljós austur Vesturlandsveg við Suðurlandsveg í Reykjavík þar sem lögregla stöðvaði aksturinn.

Telst þetta varða við 1. mgr. 31. gr. og 1. mgr. 48. gr., sbr. 1. mgr. 100. gr. umferðarlaga nr. 50, 1987.

18 Aðfaranótt fimmtudagsins 17. júní 2010 ekið bifreiðinni RR-509 ótryggðri vestur Hringbraut í Reykjavík á móts við Þjóðarbókhlöðuna þar sem lögregla stöðvaði aksturinn.

Telst þetta varða við 1. mgr. 93. gr., sbr. 1. mgr. 100. gr. umferðarlaga nr. 50, 1987.

19. Föstudaginn 18. júní 2010 ekið bifreiðinni MX-132 án þess að hafa ökuskírteini meðferðis og án tilskilins ljósabúnaðar austur Austurveg á Selfossi á móts við Hörðuvelli þar sem lögregla stöðvaði aksturinn.

Telst þetta varða við 1. mgr. 48. gr. og 1. mgr. og 3. mgr. 59. gr., sbr. 1. mgr. 100. gr. umferðarlaga nr. 50, 1987.

20. Aðfaranótt miðvikudagsins 30. júní 2010 ekið bifreiðinni RR-509 suður Lækjargötu í Reykjavík gegn rauðu ljósi á gatnamótum Lækjargötu og Austurstrætis, þar sem lögregla stöðvaði aksturinn.

Telst þetta varða við 1. mgr. 5. gr., sbr. 1. mgr. 100. gr. umferðarlaga nr. 50, 1987.

21. Að morgni miðvikudagsins 28. júlí 2010 ekið bifreiðinni RR-509 sviptur ökuréttindum austur Austurveg á Selfossi á vegarkafla við Selfossveitur, þar sem lögregla stöðvaði aksturinn.

Telst þetta varða við 1. mgr. 48. gr., sbr. 1. mgr. 100. gr. umferðarlaga nr. 50, 1987.

Þess er krafist að ákærðu verði dæmd til refsingar, greiðslu alls sakarkostnaðar og ákærði P-kk-nf M-kk-nf til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44, 1993 og 18. gr. laga nr. 66, 2006.“

Með ákæru, útgefinni 30. ágúst síðastliðinn er höfðað mál á hendur ákærða P-kk-þgf M-kk-þgf einum „fyrir eftirtalin umferðarlagabrot framin á höfuðborgarsvæðinu á árinu 2011, með því að hafa:

1. Að kvöldi mánudagsins 16. maí ekið bifreiðinni PE-996 suður Vesturlandsveg við Korputorg í Reykjavík á 104 km km hraða á klst. þar sem leyfður hámarkshraði var 80 km á klst. og án þess að hafa ökuskírteini meðferðis, þar sem lögregla stöðvaði aksturinn.

2. Aðfaranótt fimmtudagsins 23. júní ekið bifreiðinni PE-996, norður Vesturlandsveg við Aðaltún í Mosfellsbæ 105 km hraða á klst. þar sem leyfður hámarkshraði var 70 km á klst. og án þess að hafa ökuskírteini meðferðis.

3. Aðfaranótt miðvikudagsins 6. júlí ekið bifreiðinni PE-996 vestur Hringbraut við gatnamót Bústaðavegar í Reykjavík á 92 km hraða á klst. þar sem leyfður hámarkshraði var 60 km á klst. og án þess að hafa ökuskírteini meðferðis, þar sem lögregla stöðvaði aksturinn.

4. Að kvöldi mánudagsins 11. júlí ekið bifreiðinni PE-996 vestur Hringbraut við Bjarkargötu í Reykjavík á 86 km km hraða á klst. þar sem leyfður hámarkshraði var 50 km á klst. og án þess að hafa ökuskírteini meðferðis, þar sem lögregla stöðvaði aksturinn.

5. Aðfaranótt föstudagsins 22. júlí ekið bifreiðinni PE-996 vestur Ártúnsbrekku að Miklubraut í Reykjavík á 116 km km hraða á klst. þar sem leyfður hámarkshraði var 80 km á klst. og án þess að hafa ökuskírteini meðferðis, þar sem lögregla stöðvaði aksturinn.

6. Fimmtudaginn 28. júlí ekið bifreiðinni PE-996 austur suðurlandsveg á móts við Bláfjallaafleggjara án þess að hafa ökuskírteini meðferðis, þar sem lögregla stöðvaði aksturinn.

Telst þetta varða við 1., sbr. 2. og 3. mgr. 37. gr. og 1. mgr. 48.gr., sbr. 1. mgr. 100. gr. umferðalaga nr. 50, 1987.

Þess er krafist að ákærði verði dæmdur til refsingar og til greiðslu alls sakarkostnaðar.“

Loks er höfðað mál á hendur ákærða, P-kk-þgf M-kk-þgf Þ-kk-þgf, einum með ákæru, útgefinni 27. september síðastliðinn, „fyrir eftirtalin brot framin á árinu 2010 og 2011:

I.

Fyrir þjófnaði og tilraun til þjófnaðar, með því að hafa:

1. Laugardaginn 3. apríl 2010 brotist inn í verslunina N1 að Hafnarstræti 21 í Ísafjarðarbæ, með því brjóta þar rúðu og stolið þaðan 300 skafmiðum frá Happaþrennunni og 4 kartonum af Winston sígarettum, samtals að verðmæti kr. 77.889.

2. Laugardaginn 23. apríl í félagi við Ó-kk-þf F-kk-þf B-kk-þf, farið heimildarlaust inn á skrifstofu verslunarinnar Samkaup Vitastíg 3 í Bolungarvík og stolið þaðan reiðufé, allt að kr. 100.000,- í peningum.

3. Aðfaranótt sunnudagsins 24. apríl 2011 brotist inn í félagi við R-kk-þf H-kk-þf Í-kk-þf og S-kvk-þf L-kvk-þf B-x-x inn í verslun Vélvirkjans, Aðalstræti 13 í Bolungarvík með því að spenna upp glugga að versluninni og stolið slípirokk af gerðinni AEG, þremur samfestingum, 3 pörum af hönskum, regnbuxum frá 66°N, skíðagleraugum ásamt tauhulstri, bakpoka, armbandsúr af gerðinni Bosolife, blóðþrýstingsmæli af gerðinni Boso, og exi af gerðinni Peddinghaus.

4. Aðfaranótt sunnudagsins 24. apríl í félagi við S-kvk-þf L-kvk-þf B-x-x og R-kk-þf H-kk-þf Í-kk-þf, brotist inn í sömu verslun og getur um í ákærulið I. 2, með því að brjóta rúðu í versluninni og stolið þaðan 15 pökkum af sígarettum af gerðinni Winston, 13 pizzum, 2 páskaeggjum og 2 flöskum af koka kola, samtals að andvirði kr. 29.280.

5. Aðfaranótt fimmtudagsins 9. júní í félagi við R-kk-þf H-kk-þf Í-kk-þf, brotist inn í kaupfélag Vestur Húnvetninga, Strandgötu 1 á Hvammstanga, með því að spenna upp hurð á versluninni og reynt að brjóta upp peningaskáp en horfið af vettvangi þegar þjófarvarnakerfi fór í gang.

Telst þetta varða við 244. gr. almennra hegningarlaga nr. 19, 1940 og 20. gr. sömu laga er varðar lið I.5.

II.

Fyrir eignaspjöll með því að hafa:

6. Mánudaginn 25. apríl 2011 við bifreiðastæði við gistiheimilið Gil í Bolungarvík í félagi við R-kk-þf H-kk-þf Í-kk-þf og S-kvk-þf L-kvk-þf B-kvk-þf, brotið rúður í bifreiðinni PS-441 og síðan lagt eld að bifreiðinni þannig bifreiðin gjöreyðilagðist, en verðmæti þessarar bifreiðar var kr. 200.000.

7. Á sama tíma og stað og getur um í ákærulið I.4 brotið 2 rúður í bifreiðinni SX-122 sem lagt var á bifreiðastæði við inngang verslunarinnar.

Telst þetta varða við 1. mgr. 257. gr. almennra hegningarlaga nr. 19, 1940.

III.

8. Fyrir fíkniefnalagabrot, með því að hafa aðfaranótt sunnudagsins 21. ágúst 2011 við Tryggvagötu í Reykjavík haft í vörslum sínum 0,11 g af amfetamíni sem fannst í vasa ákærða eftir leit lögreglu.

Telst þetta varða við 2. gr., sbr. 5. og 6. gr., laga um ávana- og fíkniefni nr. 65, 1974, sbr. lög nr. 13, 1985 og lög nr. 68, 2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233, 2001, sbr. reglugerð nr. 848, 2002.

Þess er krafist að ákærði verði dæmdur til refsingar, greiðslu alls sakarkostnaðar og jafnframt að 0,11 g af amfetamíni, sem hald var lagt á, verði gerð upptæk samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233, 2001.

Í málinu gera eftirtaldir aðilar bótakröfur:

R-kvk-nf Þ-kvk-nf hdl. f.h. N1 hf., kt. 000000-0000 gerir kröfu um að ákærða P-kk-þgf M-kk-þgf verði gert að greiða skaðabætur að fjárhæð kr. 193.201 auk vaxta samkvæmt 8. gr. laga um vexti og verðtryggingu nr. 38, 2001, frá tjónsdegi 3. apríl 2010 en eftir það dráttarvaxta skv. 9. gr. sömu laga að liðnum mánuði frá birtingu kröfunnar til greiðsludags.

I-kk-nf H-kk-nf, kt. 000000-0000, gerir f.h. Samkaupa hf., kt. 000000-0000 kröfu um að ákærða P-kk-þgf M-kk-þgf verði gert að greiða skaðabætur að fjárhæð kr. 211.142,- auk vaxta samkvæmt 8. gr. laga um vexti og verðtryggingu nr. 38, 2001, frá tjónsdegi 24. apríl 2011 en eftir það dráttarvaxta skv. 9. gr. sömu laga að liðnum mánuði frá birtingu kröfunnar til greiðsludags.

R-kk-nf M-kk-nf, kt. 000000-0000, gerir f.h. Kaupfélags Vestur Húnvetninga, kt. 000000-0000 kröfu um að ákærða P-kk-þgf M-kk-þgf verði gert að greiða skaðabætur að fjárhæð kr. 252.462,- auk vaxta samkvæmt 8. gr. laga um vexti og verðtryggingu nr. 38, 2001, frá tjónsdegi 9. júní 2011 en eftir það dráttarvaxta skv. 9. gr. sömu laga að liðnum mánuði frá birtingu kröfunnar til greiðsludags.“

Ekki hefur verið sótt þing af hálfu annarra kröfuhafa en N1 hf., sbr. ákærulið 1 í ákæru, útgefinni 27. september síðastliðinn, og falla því aðrar kröfur en hún niður.

Ákæruvaldið hefur fallið frá ákæru á hendur ákærða, A-kk-þgf M-kk-þgf, samkvæmt 1. lið í I. kafla ákærunnar svo og ákæru fyrir eignaspjöll og að hafa gert þarfir sínar í sundlaug í 6. ákærulið III. kafla ákæru. Einnig hefur verið fallið frá sömu atriðum í 6. ákærulið á hendur ákærða, P-kk-þgf M-kk-þgf. Þá hefur ákæruvaldið breytt ákæru á hendur ákærðu, M-kvk-þgf L-x-x, þannig að ekki hafi verið vitað hvert verðmæti spilarans í 1. ákærulið var.

Ákærðu, A-kk-nf M-kk-nf og M-kvk-nf, játa sök eins og ákærunni hefur verið breytt. Ákærði, P-kk-nf M-kk-nf, neitar sök í ákærulið 16 í ákæru frá 9. ágúst og ákærulið 2 í ákæru frá 30. ágúst. Að öðru leyti hefur hann játað sök eftir að ákærulið 6 í III. kafla ákæru frá 9. ágúst hafði verið breytt eins og rakið var. Þá hefur ákærði samþykkt bótakröfu N1 hf. og upptökukröfur. Ákærði krefst sýknu af þeim ákæruliðum þar sem hann neitar sök, en vægustu refsingar að öðru leyti. Krafist er málsvarnarlauna.

II

Nú verða raktir málavextir varðandi þá tvo ákæruliði þar sem ákærði, P-kk-nf M-kk-nf, neitar sök. Með vísun til 3. mgr. 183. gr. laga nr. 88/2008 verða málavextir ekki reifaðir varðandi aðra ákæruliði heldur vísað um þá til ákæru.

Málavextir varðandi ákærulið 16 í fyrstu ákærunni eru þeir að lögreglunni bárust upplýsingar um að bíl væri spólað við Æsufell 6 á umræddum tíma. Þegar lögreglumenn komu á vettvang var umrædd bifreið þar kyrrstæð og enginn við hana. Vélarhlíf hennar var heit viðkomu. Skömmu síðar kom ákærði og var hann með lykla bílsins í vösunum en neitaði að hafa ekið honum. Kvað hann tiltekinn mann hafa stolið honum. Ákærði bar merki ölvunar og var handtekinn og færður í fangaklefa. Daginn eftir var hann yfirheyrður og viðurkenndi þá að hafa ekið bílnum frá Lækjarvaði að Æsufelli 6 og að hafa verið undir áhrifum við aksturinn. Niðurstaða rannsóknar sýndi að í blóði ákærða var 1,73°/°° alkóhóls, en með reiknuðum frávikum 1,58°/°°.

Málavextir varðandi ákærulið 2 í ákæru frá 30. ágúst eru þeir að lögreglumenn mældu bíl ákærða á 109 km hraða á umræddum stað og tíma. Í skýrslu þeirra segir að þeir hafi mætt bíl hans og mælt hann á þessum hraða. Þeir höfðu tal af ákærða sem viðurkenndi að hafa ekið bílnum en ekki á þeim hraða sem lögreglumenn kváðust hafa mælt. Þá viðurkenndi hann að hafa ekki haft ökuskírteini meðferðis.

III

Við aðalmeðferð neitaði ákærði sök í framangreindum ákæruliðum. Varðandi ætlaðan ölvunarakstur aðfaranótt 12. mars 2010 kvaðst ákærði hafa játað sök hjá lögreglu vegna þess að lögreglumaður hefði spurt sig inni í fangaklefa hvort hann ætlaði ekki að gangast við þessu. Lögreglumaðurinn hefði enn fremur sagt að þeir hefðu nægan tíma og skellt hurðinni. Ákærði kvaðst hafa beðið smástund en þá spurt fangavörð sem hefði sagt sér að lögreglan hefði 24 tíma. Ákærði kvaðst vera með kvíðaraskanir og hafa ákveðið að játa þrátt fyrir að hafa ekki ekið. Hann kvaðst hafa verið undir áhrifum áfengis við Æsufell 6 umrædda nótt. Það hefði verið kærasta hans sem hefði ekið bílnum og hefði hann lofað að segja ekki að hún hefði ekið bílnum. Þess vegna hefði hann bent á annan mann sem ökumann.

Varðandi ætlaðan of hraðan akstur kvaðst ákærði hafa ekið bílnum eins og lýst er í ákærunni og hefði hann verið á um það bil 75 km hraða. Hann kvaðst ekki hafa séð lögreglubíl í þetta skipti.

Lögreglumenn, sem komu á vettvang í Æsufellinu, komu fyrir dóm og báru um aðkomuna og handtöku ákærða, en enginn þeirra hafði séð hann aka bílnum. Þeir kváðu ákærða hafa neitað að hafa ekið, en vitni hafi borið á annan veg. Þeir báru að ákærði hefði verið ölvaður.

Íbúi í Æsufelli 6 bar að hafa séð mann fyrir utan og bíl. Hann kvaðst hafa verið á 7. hæð og vaknað við flaut og heyrt eins og væri verið að þenja bíl, en hann kvaðst ekki hafa séð hver ók bílnum. Maðurinn hafi hins vegar verið einn á staðnum og hafi hann staðið bílstjóramegin við bílinn.

Annar íbúi bar að hafa verið að fara sofa á 4 hæð þegar læti hefðu heyrst, verið var að þenja bíl og flauta. Íbúinn kvaðst hafa litið út og séð að bjórdósum var hent út úr bíl sem ekið var á brott. Skömmu seinna kom bíllinn aftur og hefði ákærði verið ökumaður.

Kærasta ákærða bar að hafa ekið bílnum frá Lækjarvaði að Æsufelli 6 og hefði ákærði verið með. Hún kvaðst hafa ætlað að heimsækja vinkonu sína, en þar eð hún var ekki heima hefði frænka hennar boðið henni inn. Hún kvaðst ekki muna hvað hún hefði gert við bíllyklana.

Lögreglumaður, sem kærði ákærða fyrir of hraðan akstur fimmtudaginn 23. júní 2011, staðfesti að hafa mætt bíl ákærða og hann hefði verið mældur á 109 km hraða. Þeir hefðu misst af honum en fundið hann síðan við bensínstöð í Mosfellsbæ. Hann kvað ákærða hafa viðurkennt akstur en neitað að hafa ekið eins hratt og lögreglumennirnir töldu sig hafa mælt.

Annar lögreglumaður bar að hafa mælt bíl ákærða á 109 km hraða í umrætt sinn. Lögreglumennirnir hefðu reynt að stöðva bílinn en það hefði ekki tekist. Þeir hefðu svo fundið bílinn við bensínstöð í Mosfellsbæ. Ákærði hefði verið þar og hefði hann kannast við að hafa ekið en ekki á þeim hraða sem þeir töldu sig hafa mælt.

IV

Ákærðu, A-kk-nf M-kk-nf og M-kvk-nf, hafa fyrir dómi skýlaust játað að hafa framið brot þau sem þeim er gefið að sök í ákærunni eins og henni hefur verið breytt og er játning þeirra studd sakargögnum. Því eru efni til að leggja dóm á málið, hvað þeirra þátt varðar, samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verða ákærðu sakfelld fyrir brotin sem eru réttilega færð til refsiákvæða í ákærunni.

Ákærði, P-kk-nf M-kk-nf, hefur einnig viðurkennt að hafa framið þau brot, sem honum eru gefin að sök, að undanteknum þeim sem honum eru gefin að sök í ákærulið 16 í ákæru frá 9. ágúst 2011 og ákærulið 2 í ákæru frá 30. ágúst 2011. Játning ákærða er studd sakargögnum og verður ákærði sakfelldur fyrir þau, en brot hans eru rétt færð til refsiákvæða í ákærunum.

Eins og rakið var játaði ákærði hjá lögreglu að hafa ekið undir áhrifum áfengis. Hann neitaði sök fyrir dómi og gaf framangreinda skýringu á játningu sinni. Hann kvað kærustu sína hafa ekið bifreiðinni frá Lækjarvaði að Æsufelli og hefur hún kannast við að hafa gert það. Eitt vitni ber að hafa séð ákærða aka bílnum við Æsufell og lyklar að honum fundust á honum við handtöku. Skýring ákærða á því að játning hans hjá lögreglu hafi verið þvinguð fram er ekki trúverðug. Samkvæmt þessu telur dómurinn sannað að ákærði hafi ekið bílnum við Æsufell og verið undir áhrifum áfengis við aksturinn. Hann verður hins vegar sýknaður af að hafa ekið honum frá Lækjarvaði að Æsufelli. Heimilt er að sakfella ákærða eins og hér stendur á, enda hefur vörn hans í engu orðið áfátt, sbr. 1. mgr. 180. gr. laga nr. 88/2008. Ákærði hefur viðurkennt að hafa verið undir áhrifum áfengis og styðst sú játning hans við niðurstöðu alkóhólrannsóknar. Brot ákærða eru rétt færð til refsiákvæða í ákærunni.

Tveir lögreglumenn hafa borið fyrir dómi að hafa mælt ökuhraða ákærða 109 km aðfaranótt 23. júní 2011. Honum er gefið að sök í 2 . lið ákæru frá 30. ágúst að hafa ekið á 105 km hraða og hefur þá verið leiðrétt fyrir hugsanlegri skekkju. Með samhljóða vitnisburði lögreglumannanna telst sannað, gegn neitun ákærða, að hann hafi ekið á þeim hraða sem honum er gefinn að sök í ákæruskjalinu. Ákærði viðurkenndi að hafa ekki haft ökuskírteini meðferðis. Hann verður því sakfelldur fyrir það sem honum er gefið að sök í þessum ákærulið. Brot ákærða eru rétt færð til refsiákvæða í ákærunni.

Ákærði, P-kk-nf M-kk-nf, var, 9. september 2010, sektaður og sviptur ökurétti í 10 mánuði frá 10. júlí 2010. Ákærðu M-kvk-þgf hefur ekki verið refsað eftir að hún varð 18 ára. Eftir að ákærði, A-kk-nf M-kk-nf, varð 18 ára hefur hann verið sektaður fyrir skemmdarverk og fjársvik.

Við ákvörðun refsinga ákærðu verður höfð hliðsjón af 77. gr. almennra hegningarlaga og sakarferli þeirra. Þá verður ákærða, P-kk-þgf M-kk-þgf, dæmdur hegningarauki samkvæmt 78. gr. sömu laga. Refsing ákærða, A-kk-ef M-kk-ef, er ákveðin 3 mánaða fangelsi, ákærðu M-kvk-ef 30 daga fangelsi og ákærða, P-kk-ef M-kk-ef, 12 mánaða fangelsi. Refsingarnar skulu bundnar skilorði eins og í dómsorði segir. Þá verður ákærði, P-kk-nf M-kk-nf, sviptur ökurétti í 8 mánuði frá birtingu dómsins. Hann verður einnig dæmdur til að greiða skaðabætur eins og í dómsorði segir. Það athugast að ákærða var birt bótakrafan 25. apríl 2011 og miðast upphafstími dráttarvaxta við þann dag er liðnir voru 30 dagar frá þeim degi. Þá verða gerð upptæk fíkniefni eins og krafist er í ákæru.

Loks verður ákærði, P-kk-nf M-kk-nf, dæmdur til að greiða sakarkostnað og málsvarnarlaun verjanda síns að meðtöldum virðisaukaskatti eins og nánar greinir í dómsorði.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærði, A-kk-nf M-kk-nf Þ-kk-nf, sæti fangelsi í 3 mánuði.

Ákærða, M-kvk-nf L-x-x L-x-x, sæti fangelsi í 30 daga.

Ákærði, P-kk-nf M-kk-nf Þ-kk-nf, sæti fangelsi í 12 mánuði.

Fresta skal fullnustu refsinga ákærðu og falli refsingar ákærðu, A-kk-ef M-kk-ef og M-kvk-ef, niður að liðnum 2 árum frá birtingu dómsins, haldi ákærðu almennt skilorð 57. gr. almennra hegningarlaga nr. 19/1940, en refsing ákærða, P-kk-ef M-kk-ef, skal falla niður að liðnum 3 árum frá birtingu dómsins með sama skilorði.

Ákærði, P-kk-nf M-kk-nf, er sviptur ökurétti í 8 mánuði frá birtingu dómsins að telja. Upptæk skulu vera 0,11 g af amfetamíni.

Ákærði, P-kk-nf M-kk-nf, greiði N1 hf. 193.201 krónu með vöxtum samkvæmt 8. gr. laga nr. 38/2001 frá 3. apríl 2010 til 25. maí sama ár en með dráttarvöxtum samkvæmt 6. gr. sömu laga frá þeim degi til greiðsludags.

Ákærði greiði 59.195 krónur í sakarkostnað og málsvarnarþóknun skipaðs verjanda síns, A-kk-ef Þ-kk-ef S-kk-ef hrl., 188.250 krónur.

A-kk-nf Í-kk-nf